

**REPUBLIKA HRVATSKA**

**KARLOVAČKA ŽUPANIJA**

**GRAD DUGA RESA**

**DJEČJE GRADSKO VIJEĆE**

**KLASA: 021-05/20-01/10**

**URBROJ: 2133/03-01/04-22-**

**Duga Resa, 9. lipnja 2022.**

**Z A P I S N I K**

**4. sjednice Dječjeg gradskog vijeća Grada Duge Rese,**

**održane 9. lipnja 2022. g. u kabinetu gradonačelnika s početkom u 12 sati.**

Sjednicu je otvorila pročelnica Gradske službe i tajnica Dječjeg gradskog vijeća Helena Milković Klokočki i pozdravila nazočne: vijećnike Dječjeg gradskog vijeća (6 – Dina Zoretić, Petar Kušan, Ivano Livojević, David Matuzić, Gita Malović i Anja Kolić), predstavnice stručnih službi osnovnih škola gđu. Ivanku Želježnjak (OŠ I.G.KOVAČIĆ), gđu. Zrinku Sučić Ćosić (OŠ V. NAZOR) i administrativnu tajnicu Gradske službe Sandu Samovojska.

Pročelnica Helena Milković Klokočki je zahvalila nazočnima na odazivu i predložila dnevni red:

D n e v n i r e d

1. Izbor dječjeg loga prema dostavljenim prijedlozima na natječaj,

2. Odabir fotografija za izložbu prema dostavljenim prijedlozima na natječaj,

3. Razno.

1.

Otvorena je prva točka te su podijeljeni likovni radovi učenika obiju osnovnih škola. Nakon rasprave i pregleda radova Dječje gradsko vijeće složilo se u odabiru dječjeg loga i izabralo rad Mije Popovački, učenice 8. razreda OŠ V. Nazor.

2.

Pod sljedećom točkom dnevnog reda Sanda Samovojska obrazlaže vezano uz dostavljene fotografije po pozivu na natječaj te kako su pristigli radovi učenica 5. razreda OŠ V. Nazor. Od prispjelih 50-ak fotografija biti će razvijeno njih 20-ak koje će biti izložene u predvorju kina zajedno s izložbom radova dugoreških slikara Brezović, Katić i Bašić, a sve u povodu Dana Grada 29.6. i održavanja svečane sjednice.

3.

Pod točkom razno nije bilo rasprave.

Sjednica je završena u 13,15 h.

Zapisnik sastavila DJEČJI GRADONAČELNIK

Helena Milković Klokočki, v.r. Ivano Livojević, v.r.